Azra Akın. Azra Akın (1981-yil 8-dekabrda tugʻilgan) – turkiyalik aktrisa, raqqosa, model. 2002-yil 7-dekabrda Londonda o'tkazilgan „Dunyo goʻzali“tanlovi sovrindori. U "Yağmur Zamanı" serialidagi roli bilan dunyoga tanilgan. Biografiyasi. Akın Gollandiyaning Almelo shahrida turk oilasida tugʻilgan. Uning otasi (Nazım) va onasi (Ayda) 1971-yilda Turkiyadan Niderlandiyaga koʻchib oʻtishgan. Akınning Doruk ismli singlisi bor. 1998-yilda 17 yoshida Akın 1-marta Turkiyada eng yaxshi model sifatida tanlangan; Keyin Fransiyaning Nitsa shahrida boʻlib oʻtgan „Europe Elite Model“ tanlovida ishtirok etadi va u unda g'olib bo'ladi. 2002-yilda Azra Star TV telekanalining „Miss Turkiya“ tanlovida birinchilikni qolga kiritdi. Shundan keyin 2002-yil 7-dekabrda Londonning Aleksandra saroyida boʻlib oʻtgan „Dunyo goʻzali“ tanlovida Turkiya nomidan qatnashdi va u yerda ham gʻoliblikni qoʻlga kiritdi. Akın oʻtgan yilgi gʻolib Agba Daregoni ortda qoldirib,tiara va 156 000 dollar mukofot oladi. Akın oʻz davrida Buyuk Britaniya, Turkiya, AQSh, Yangi Zelandiya, Irlandiya, Yamayka, Avstraliya, Xitoy va boshqa koʻplab mamlakatlarga sayohat qilgan. 2003-yilda Akın Britaniyaning "The Games" realiti-shousida ishtirok etib, oltin medal sohibasi boʻldi. 2017-yilda u turkiyalik raqqos va model Atakan Koruga turmushga chiqdi.